cyanic-selkie/wikianc huggingface dataset:
Λίστα Λαγκάρντ
Αποκάλυψη
Κάτω από αυτές τις εξελίξεις το ελληνικό εβδομαδιαίο περιοδικό "HOTDOC" (= καυτά ντοκουμέντα) που εκδίδει ο δημοσιογράφος Κώστας Βαξεβάνης δημοσίευσε σε έκτακτη έκδοση στις 26 Οκτωβρίου 2012 ένα κατάλογο φερόμενο ως Λίστα Λαγκάρντ. Ο κατάλογος αυτός περιελάμβανε 2059 ονόματα Ελλήνων καταθετών, χωρίς όμως να περιλαμβάνονται το ύψος καταθέσεων εκάστου, αλλά ούτε και οι αριθμοί λογαριασμού. Στη συνέχεια αντί να ασκηθεί έρευνα από τις αρμόδιες Αρχές περί της νομιμότητας των καταθέσεων, αντίθετα ασκήθηκε δίωξη κατά του εκδότη με συνέπεια να δημιουργηθεί μια ακόμη πιο δυσμενής εικόνα για την Ελλάδα από τον ξένο διεθνή τύπο για την υφιστάμενη ελευθερία τύπου στη χώρα. Μια πρώτη βέβαια συνέπεια όλων αυτών ήταν αφενός η έκτακτη έκδοση του εν λόγω περιοδικού να γίνει ανάρπαστη ο δε δημοσιογράφος - εκδότης να συμπεριληφθεί στον διεθνή κατάλογο δημοσιογράφων που έχουν υποστεί δίωξη.
Τέλος σημειώνεται ότι στον εν λόγω κατάλογο που δημοσιεύτηκε περιλαμβάνονται ονόματα πολιτικών και συγγενών των, καθώς επίσης εφοπλιστών, επιχειρηματιών κλπ. που ενδεχομένως ο κύκλος εργασιών τους να δικαιολογεί καταθέσεις στο εξωτερικό με δεδομένο ότι το μεγαλύτερο μέρος της δραστηριότητάς τους γίνεται στο εξωτερικό π.χ. εφοπλιστές, πλοιοκτήτες κλπ. πλην όμως περιλαμβάνονται και ονόματα Ελλήνων που δεν δικαιολογούν καταθέσεις στο εξωτερικό χωρίς όμως αυτό να σημαίνει ότι είναι και απόλυτα παράνομο. Στη τελευταία αυτή κατηγορία φέρονται δημοσιογράφοι, ιατροί, καθηγητές, ηθοποιοί κ.ά.
Οικονομικοί εισαγγελείς
Η λίστα παραδόθηκε στους οικονομικούς εισαγγελείς Γρηγόρη Πεπόνη και Σπύρο Μουζακίτη.
Νέο αντίγραφο της λίστας
Συνεπώς ο Υπουργός Οικονομικών Ι. Στουρνάρας ζήτησε νέο αντίγραφο της λίστας από τις γαλλικές αρχές, το οποίο και έφτασε στην Ελλάδα το Δεκέμβρη του 2012. Μετά από σύγκριση της νέας λίστας με αυτή που παρέδωσε ο Ε. Βενιζέλος προέκυψε ότι από την "παλιά" λίστα είχαν αφαιρεθεί 3 ονόματα και 2 λογαριασμοί προσώπων συγγενικών στον πρώην Υπουργό (και αρχικό παραλήπτη της λίστας) Γ. Παπακωνσταντίνου: η ξαδέρφη του Ελένη Παπακωνσταντίνου και ο σύζυγός της Συμεών Σικιαρίδης, καθώς και ο Ανδρέας Ρωσσώνης, σύζυγος της άλλης ξαδέρφης του πρώην Υπουργού, Μαρίνας Παπακωνσταντίνου. Συνεπώς η αυθεντική λίστα περιέχει 2062 ονόματα, ενώ η αλλοιωμένη 2059. Στις 28 Δεκεμβρίου 2012 ο Ε. Βενιζέλος διέγραψε τον Γ. Παπακωνσταντίνου από το ΠΑΣΟΚ.
Εξεταστική
Τις βραδυνές ώρες της 19ης Δεκεμβρίου 2012 η Επιτροπή Θεσμών και Διαφάνειας της Βουλής αποφάσισε να παραπέμψει την έρευνα για την "Λίστα Λαγκάρντ" στην "Επιτροπή ελέγχου Πόθεν Έσχες". Στη ψηφοφορία που ακολούθησε, κατά της συνέχισης των ερευνών ψήφισαν οι Αναστάσιος Νεράτζης, Βύρων Πολύδωρας, Προκόπης Παυλόπουλος και Γιώργος Βλάχος από την ΝΔ, ο Απόστολος Κακλαμάνης του ΠΑΣΟΚ, ο Νίκος Τσούκαλης της ΔΗΜΑΡ και ο Μιχαήλ Αρβανίτης της Χρυσής Αυγής. Αντίθετα, υπέρ της συνέχισης ερευνών ψήφισαν οι: Ζωή Κωνσταντοπούλου, Παναγιώτης Λαφαζάνης, Θεόδωρος Δρίτσας του ΣΥΡΙΖΑ, Λιάνα Κανέλλη του ΚΚΕ και ο Γιάννης Δημαράς των Ανεξάρτητων Ελλήνων, καθώς και ο κ. Μανώλης Κεφαλογιάννης (ΝΔ). Η πρόταση του ΣΥΡΙΖΑ να συνεχιστεί στην επιτροπή η έρευνα για το τι απέγινε το "καυτό" στικάκι, τελικά απορρίφθηκε. Ο δε εκπρόσωπος της Χρυσής Αυγής δήλωσε ότι είχε ψηφίσει λάθος ζητώντας επανάληψη διαδικασίας, αίτημα που απορρίφθηκε. Έτσι η ψηφοφορία έληξε με ψήφους 7 κατά έναντι 6 υπέρ.
Γνωστά ονόματα στη λίστα Λαγκάρντ
Παραθέτονται ενδεικτικά μερικά ονόματα από τη λίστα Λαγκάρντ:
Πηγές
Κατηγορία:Ελληνική οικονομία Κατηγορία:Φορολογία Κατηγορία:Ελληνικά πολιτικά σκάνδαλα
Κώστας Τσιάρας
Ο Κώστας Τσιάρας είναι Έλληνας πολιτικός και βουλευτής της Νέας Δημοκρατίας στην εκλογική περιφέρεια της Καρδίτσας. Έχει διατελέσει υπουργός Δικαιοσύνης (2019-2023) και υφυπουργός Εξωτερικών (2012-2013).
Βιογραφικά στοιχεία
Γεννήθηκε στις 2 Ιουλίου 1966 στην Καρδίτσα.
Είναι πτυχιούχος της Ιατρικής Σχολής του Δημοκρίτειου Πανεπιστημίου Θράκης και διδάκτωρ του Εθνικού και Καποδιστριακού Πανεπιστημίου Αθηνών. Εργάζεται ως ιατρός μικροβιολόγος βιοπαθολόγος. Κατά τη διάρκεια των φοιτητικών του χρόνων, ήταν μέλος της ΔΑΠ-ΝΔΦΚ.
Διετέλεσε πρόεδρος του Συλλόγου Εργαζομένων στην Πρωτοβάθμια Φροντίδα Υγείας (ΣΕΠΦΥ) Καρδίτσας, καθώς και πρόεδρος της Τοπικής Επιτροπής της Νέας Δημοκρατίας Καρδίτσας. Επίσης, είναι ιδρυτικό μέλος του Ινστιτούτου Μελετών Καρδίτσας και του Συνδέσμου Ελληνοαμερικανικής Φιλίας Καρδίτσας.
Εξελέγη για πρώτη φορά βουλευτής Καρδίτσας στις εκλογές του 2004 και επανεκλέγεται σε όλες τις επόμενες εκλογές αναμετρήσεις. Έχει διατελέσει υπεύθυνος του τομέα Υγείας και Κοινωνικής Αλληλεγγύης, αναπληρωτής υπεύθυνος του τομέα Πολιτικής Ευθύνης Προστασίας του Πολίτη και γραμματέας του τομέα Αγροτικού της Νέας Δημοκρατίας. Κατά τη διάρκεια της κοινοβουλευτικής του θητείας διετέλεσε πρόεδρος της Κοινοβουλευτικής Ομάδας Φιλίας με το Κοινοβούλιο του Αζερμπαϊτζάν και μέλος της ελληνικής αντιπροσωπείας στην Κοινοβουλευτική Συνέλευση Οικονομικής Συνεργασίας Ευξείνου Πόντου.
Στην κυβέρνηση του Αντώνη Σαμαρά, ορίστηκε υφυπουργός Εξωτερικών της Ελλάδας από την έναρξή της μέχρι τις 24 Ιουνίου 2013. Αργότερα, διετέλεσε πρόεδρος της Μόνιμης Επιτροπής Εθνικής Άμυνας και Εξωτερικών Υποθέσεων της Βουλής των Ελλήνων μέχρι τον Ιανουάριο του 2015. Τον Ιανουάριο του 2016, κατόπιν πρότασης του πρόεδρου της ΝΔ Κυριάκου Μητσοτάκη και μετά από ομόφωνη αποδοχή της από τους βουλευτές, εκλέχθηκε Γενικός Γραμματέας της Κοινοβουλευτικής Ομάδας της ΝΔ.
Στις εκλογές του 2019 ανανέωσε τη βουλευτική του θητεία και ορίστηκε υπουργός Δικαιοσύνης στην κυβέρνηση Μητσοτάκη.
Στις εκλογές του Μαΐου και του Ιουνίου 2023 επανεξελέγη και τον Ιούλιο ορίστηκε κοινοβουλευτικός εκπρόσωπος του κόμματος.
NGC 4710
Ο NGC 4710 είναι σπειροειδής γαλαξίας τύπου S0-a ο οποίος βρίσκεται στον αστερισμό Κόμη Βερενίκης. Έχει φαινόμενο μέγεθος 11,0 και τον ανακάλυψε ο αστρονόμος Ουίλιαμ Χέρσελ την 21η Μαρτίου 1784.
Κώστας Τσιάρας
Βιογραφικά στοιχεία
Είναι παντρεμένος με την Αγγελική Στεργιούλη, μοριακή βιολόγο, και έχουν ένα γιο και δύο κόρες.
NGC 4710
Εξωτερικοί σύνδεσμοι
4710 Κατηγορία:Σπειροειδείς γαλαξίες Κατηγορία:Κόμη Βερενίκης
Κώστας Τσιάρας
Παραπομπές
Κατηγορία:Έλληνες μικροβιολόγοι Κατηγορία:Έλληνες βιοπαθολόγοι Κατηγορία:Βουλευτές Καρδίτσας Κατηγορία:Έλληνες υφυπουργοί Εξωτερικών Κατηγορία:Βουλευτές εκλεγμένοι με τη Νέα Δημοκρατία Κατηγορία:Έλληνες υπουργοί Δικαιοσύνης
Απόστολος Κιλεσσόπουλος
Ο Απόστολος Κιλεσσόπουλος (1942) είναι Έλληνας ζωγράφος, συγγραφέας,σκηνοθέτης και σκηνογράφος.
Βιογραφία
Σπούδασε Αρχιτεκτονική στο Πολυτεχνείο Darmstadt στη Γερμανία και σκηνοθεσία Θεάτρου και Κινηματογράφου στην Αθήνα (1960 -1967). Έκανε σειρά ντοκιμαντέρ πολιτιστικού περιεχομένου. Δίδαξε κινηματογράφο στην Ανωτέρα Σχολή Κινηματογράφου Θεσσαλονίκης (1969-1976), την οποία και διηύθυνε κατά την περίοδο 1974-76. Έλαβε τιμητικές υποτροφίες της Ιταλικής Κυβέρνησης για σκηνοθεσία και σκηνογραφία όπερας στη Ρώμη (1978) και του Ιδρύματος Fulbright στο Σικάγο (1996).
Ζωγράφισε τις δυο μεγαλύτερες τοιχογραφίες στην Ελλάδα(1989): Εξωτερική, στο αμφιθέατρο της Πολυτεχνικής Σχολήςτου Α.Π.Θ., και εσωτερική, στο κτίριο Διοίκησης του Α.Π.Θ., η οποία φέρει τον τίτλο "Στο πνεύμα του Claude Debussy". Η εξωτερική τοιχογραφία έχει βανδαλιστεί ολοσχερώς. Το χρονικό της καταστροφής περιγράφεται στο βιβλίο "Οι αβάσταχτες Κυριακές της ζωγραφικής" (2009). Όπως ευφυώς καταλήγει σε πρόσφατο κείμενό της στο βιβλίο του  η ιστορικός της τέχνης Κάτια Κιλεσοπούλου: ''...Η βεβήλωση εξακολουθεί έως σήμερα, παραμένοντας μη αναστρέψιμη. Αφανέρωτοι οι εν σιωπή δρώντες και μη δρώντες υπαίτιοι.'' Σκηνοθέτησε και σκηνογράφησε την όπερα " Οι Γάμοι του Φίγκαρο" του Mozart, υπο την διεύθυνση του Δημήτρη Αγραφιώτη (Κ.Θ.Β.Ε., Δημήτρια, 1994). Εικονογραφεί λογοτεχνικές και καλλιτεχνικές εκδόσεις με προεξέχουσα την φιλοτέχνηση της δίγλωσσης Απάντων των ποιημάτων του T.S.Eliot (Εξάντας1994). Το 1997 δίδαξε ως προσκεκλημένος στο τμήμα Ιστορίας της Τέχνης της Φιλοσοφικής Σχολής του Α.Π.Θ., με θέμα "Η περιπέτεια των τεχνών και της σκέψης κατά τον 19ο και τον 20ο αιώνα", και το 2000-2010 στον Σύλλογο Αποφοίτων της Φιλοσοφικής Σχολής Α.Π.Θ. με θέμα "Η αιωρούμενη θέση του έργου τέχνης ανάμεσα στον δημιουργό και τον θεατή".
Δίνει διαλέξεις για το έργο του στην Ελλάδα (π.χ. Μουσείο Βυζαντινού Πολιτισμού, Μακεδονική Καλλιτεχνική Εταιρεία "Τέχνη" κ.α.), και στο εξωτερικό όπως Ολλανδία (Πανεπιστήμιο του Άμστερνταμ), Η.Π.Α. (Μουσείο Αρχιτεκτονικής του Σικάγου).
Το 2004-2005, ως προσκεκλημένος του American  Center for Physics Maryland, στο πλαίσιο του προγράμματος Τέχνη και Επιστήμη,  εξέθεσε επί πέντε μήνες τους κύκλους έργων του Variations for Strings on the Archetypal Theme και Παραλλαγές  στο Αρχετυπικό Θέμα, που συνομιλούν με τις Θεωρίες του Χάους και των  Υπερχορδών.
Το έργο του παρουσιάστηκε σε Διεθνές Ψυχαναλυτικό Συνέδριο με θέμα Creative Transformation, που πραγματοποιήθηκε στο Belfast τον Σεπτέμβριο του 2006.
Προσκεκλημένος του πιανίστα και συνθέτη Χρίστου Παπαγεωργίου, παρουσίασε στην εκπομπή "Αναζητώντας την κυρία με τη στρυχνίνη", στο Τρίτο Πρόγραμμα της ΕΡΑ, τις σχέσεις της ζωγραφικής του με τη μουσική (3- 2- 2006).
Δημοσιεύει δοκίμια και μελέτες σε περιοδικά Λόγου και Τέχνης (Τραμ, Πρατήριο Τέχνης, Παρατηρητής, Εντευκτήριο, κ. ά.).
Έργο
Εκθέτει ομαδικά από το 1964 στη Γερμανία, Ελλάδα, Γαλλία, Κύπρο, ΗΠΑ, Κίνα.
Έχει πραγματοποιήσει 42 ατομικές εκθέσεις, 9 από τις οποίες ήταν αναδρομικές, στην Ελλάδα, Γαλλία,Γερμανία, ΗΠΑ. Ενδεικτικά αναφέρονται: (Gallerie Mouffe, Παρίσι 1975, Gallerie Experiment, Στουτγάρδη 1984, Αλέξανδρος Ιόλας-Αίθουσα Τέχνης Ψυχικού, Αθήνα 1986, Γκαλερί "Πλειάδες", Αθήνα 1982 και 1987, Gallerie du Petit Pont, Στρασβούργο 1987, Πινακοθήκη Εταιρείας Μακεδονικών Σπουδών, Θεσσαλονίκη 1988, Αποθήκη Ο.Λ.Θ., Θεσσαλονίκη 1991, Γκαλερί Titanium, Αθήνα 1992, Γκαλερί "Ειρμός", Θεσσαλονίκη 1994, Museum of Architecture Chicago, Σικάγο1996, Αίθουσα "Παρατηρητής", Θεσσαλονίκη 1998, Παλαιό Αρχαιολογικό Μουσείο, Θεσσαλονίκη, 35α Δημήτρια, American Center for Physics, Maryland ΗΠΑ 2004, Εταιρεία Μακεδονικών Σπουδών, Θεσσαλονίκη 2005, Ίδρυμα Ευγενίδου, (με την ευκαιρία του εορτασμού  των 50 χρόνων λειτουργίας του Ιδρύματος), 2006, Νόησις (Κέντρο διάδοσης επιστημών & Μουσείο τεχνολογίας) "Λάλον Φως", Θεσσαλονίκη 2009 (για τον εορτασμό του διεθνούς έτους αστρονομίας), Ίδρυμα Ευγενίδου, (αναδρομική έκθεση), Αθήνα, 20012, Μουσείο Βυζαντινού Πολιτισμού "Κόσμοι εν τω γεννάσθαι", Θεσσαλονίκη 2013, Τελλόγλειο Ιδρυμα Τεχνών Α.Π.Θ., "Της γης και τ' ουρανού. Οι κόσμοι του Απόστολου Κιλεσσόπουλου, (με την ευκαιρία δωρεάς 32 έργων του καλλιτέχνη στο Αριστοτέλειο Πανεπιστήμιο), Θεσσαλονίκη 2018, κ. ά).
Εξωτερικοί σύνδεσμοι
Κατηγορία:Έλληνες ζωγράφοι
Ζεμπ Κόλτερ
Ο Γουέιν Μόρις Κόουν (Wayne Maurice Keown, 29 Νοεμβρίου 1949) είναι Αμερικανός μάνατζερ επαγγελματιών παλαιστών, προγραμματιστής αγώνων πάλης και περιστασιακός επαγγελματίας παλαιστής. Είναι γνωστός ως Ζεμπ Κόλτερ και Ντατς Μαντέλ.
Πρώτα Χρόνια
Ο Κόουν αποφοίτησε απο σχολή στην πολιτεία της Νότιας Καρολίνας. Έπειτα πολέμησε στον πόλεμο του Βιετνάμ.
Καριέρα στη πάλη
Έκανε το ντεμπούτο του στην επαγγελματική πάλη το 1973. Μετά απο χρόνια στην ανεξάρτητη σκηνή της πάλης ο Κόουν έγινε γνωστός ως ο "Ντέρτι" Ντατς Μαντέλ. Το 1990 συμμετείχε στο WCW, όπου και έμεινε για ένα χρόνο, ενώ απο το 1994 μέχρι το 1997 συμμετείχε στο WWE ως μάνατζερ παλαιστών. Έπειτα, επέστρεψε στην ανεξάρτητη σκηνή έχοντας και την ιδιότητα του προγραμματιστή αγώνων. Το 2003 υπέγραψε με το TNA Wrestling, ως ατζέντης, παραγωγός και σεναριογράφος του σόου. Αποδεσμεύτηκε το 2009 και επέστρεψε ξανά στις μικρές επιχειρήσεις της πάλης.
Τον Φεβρουάριο του 2013 υπέγραψε με το WWE. Σύντομα εμφανίστηκε έχοντας το ψευδώνυμο "Ζεμπ Κόλτερ" και έγινε ο νέος μάνατζερ του Τζακ Σουάγκερ. Ο Κόλτερ υιοθέτησε τον ρόλο του εθνικιστή Αμερικανού, που μιλούσε υποτιμητικά για τους ξένους. Αργότερα συμμάχησαν με τον Αντόνιο Σεζάρο, ο οποίος μαζί μαζί με τον Σουάγκερ δημιούργησαν την ομάδα των "Αληθινών Αμερικάνων".
Ως Μάνατζερ
Ήταν μάνατζερ των εξής παλαιστών:
Πηγές
Κατηγορία:Επαγγελματίες Παλαιστές
Σημαία του Σάο Τομέ και Πρίνσιπε
thumb|230px|right|[[Αρχείο:FIAV 111111.svg|23px Λόγος σημαίας: 1:2]] Η σημαία του Σάο Τομέ και Πρίνσιπε καθιερώθηκε στις 5 Νοεμβρίου 1975.
Το κόκκινο τρίγωνο συμβολίζει το σκληρό αγώνα για την ανεξαρτησία, ενώ τα δύο μαύρα αστέρια εκπροσωπούν τα δύο κύρια νησιά του κράτους, τον Άγιο Θωμά (Σάο Τομέ) και τον Πρίγκιπα (Πρίνσιπε). Το πράσινο, το κίτρινο και το μαύρο είναι τα λεγόμενα Παναφρικανικά χρώματα.
Εξωτερικοί σύνδεσμοι
Σαο Τομε και Πρινσιπε Κατηγορία:Εθνικά σύμβολα του Σάο Τομέ και Πρίνσιπε
Ευρωπαϊκή Σύμβαση για την Ιθαγένεια
Countries of Europe.svg που:
{{legend|#0000FF|έχουν κυρώσει τη Σύμβαση}} {{legend|#00ff00|έχουν μόνο υπογράψει τη Σύμβαση}} {{legend|#ff0000|δεν έχουν υπογράψει τη Σύμβαση}} {{legend|#c0c0c0|μη μέλη του Συμβουλίου της Ευρώπης}}]]
Η Ευρωπαϊκή Σύμβαση για την Ιθαγένεια (European Treaty Series No. 166 ) υπογράφηκε στο Στρασβούργο στις 6 Νοεμβρίου 1997. Είναι μια γενική σύμβαση του Συμβουλίου της Ευρώπης που ασχολείται με τους νόμους για την ιθαγένεια. Η Σύμβαση είναι ανοιχτή προς υπογραφή από τα Κράτη Μέλη του Συμβουλίου της Ευρώπης, και τα μη Μέλη Κράτη που συμμετείχαν στην διαμόρφωσή της, καθώς και για προσχώρηση για άλλα μη Μέλη Κράτη. Η Σύμβαση τέθηκε σε ισχύ την 1η Μαρτίου 2000 μετά από την κύρωση από 3 χώρες. Μέχρι τις 29 Σεπτεμβρίου 2016, 29 χώρες έχουν υπογράψει τη Σύμβαση, εκ των οποίων όμως μόνο 20 την έχουν κυρώσει.
Προβλέψεις
Το πρώτο κεφάλαιο περιλαμβάνει τους ορισμούς, μεταξύ των οποίων αναφέρει ότι (άρθρο 1α): "ιθαγένεια είναι ο νομικός δεσμός που συνδέει το άτομο με το Κράτος και δεν αποτελεί ένδειξη της εθνικής καταγωγής του".
Κεφάλαια 2 και 3
Το Άρθρο 4 Παράγραφος δ προβλέπει ότι ούτε ο γάμος ούτε η διάλυσή του πλήττει αυτόματα την ιθαγένεια των συζύγων, ούτε η αλλαγή ιθαγένειας κατά τη διάρκεια του γάμου του ενός συζύγου πλήττει αυτόματα την ιθαγένεια του άλλου. Η κοινή πρακτική των Ευρωπαϊκών κρατών στις αρχές του 20ου αιώνα ήταν ότι η γυναίκα έπρεπε να έχει την ιθαγένεια του συζύγου της, δηλαδή με το γάμο αποκτούσε αυτόματα την ιθαγένειά του και έχανε την προηγούμενη ιθαγένειά της. Ακόμα και μετά που η ιθαγένεια της γυναίκας δεν εξαρτιόταν από αυτή του άντρα της, υπάρχουν ακόμα διατάξεις στους νόμους με τις οποίες πολιτογραφούνται αυτόματα οι παντρεμένες γυναίκες, και κάποιες φορές και οι άντρες. Η παραπάνω τακτική είχε οδηγήσει σε προβλήματα, όπως η απώλεια της αρχικής ιθαγένειας των συζύγων, ο ένας σύζυγος να χάνει τα δικαιώματα σε προξενική βοήθεια (καθώς αυτή δεν μπορεί να δοθεί σε πολίτες υπό ξένη δικαιοδοσία των οποίων έχουν επίσης την ιθαγένεια), και οι άντρες να καθίστανται υπόχρεοι στρατιωτικής θητείας. Το Άρθρο 4 παράγραφος δ αντιμετώπισε αυτή την κατάσταση.
Το Άρθρο 5 ορίζει ότι δεν θα πρέπει να υπάρχει διάκριση στους εθνικούς νόμους ιθαγένειας βάσει "φύλλου, θρησκείας, φυλής, χρώματος, και εθνικής ή εθνοτικής καταγωγής". Επίσης ότι τα κράτη δεν πρέπει να κάνουν διάκριση τους πολίτες του βάσει της απόκτησης της ιθαγένειάς τους από η γέννηση ή κατόπιν.
Το Άρθρο 6 αναφέρεται στην απόκτηση της ιθαγένειας. Ορίζει ότι η ιθαγένεια θα πρέπει να αποκτιέται με τη γέννηση λόγω καταγωγής από όποιον από τους δύο γονέα, γι’ αυτούς που γεννιούνται στην επικράτειά του (τα κράτη μπορούν να εξαιρούν εν μέρει ή εντελώς τα παιδιά που γεννιούνται στο εξωτερικό). Επίσης ορίζει την απόκτηση ιθαγένειας βάσει την γέννησης στην επικράτεια του κράτους. Τα κράτη όμως μπορούν να περιορίζουν το παραπάνω μόνο στα παιδιά που αλλιώς θα καθίσταντο ανιθαγενή. Προβλέπει επίσης τη διαδικασία της πολιτογράφησης, και ορίζει ότι το διάστημα της νόμιμης και μόνιμης κατοικίας που απαιτείται ως προϋπόθεση δεν θα πρέπει να ξεπερνά τα 10 χρόνια. Επίσης ορίζει τη "διευκόλυνση" για την απόκτηση της ιθαγένειας από συγκεκριμένα άτομα, συμπεριλαμβανομένων των συζύγων ήδη πολιτών, παιδιά πολιτών που γεννήθηκαν στο εξωτερικό, που ένας γονέας απέκτησε την ιθαγένεια, που υιοθετήθηκαν από έναν πολίτη, άτομα που νόμιμα είχαν τη μόνιμη κατοικία τους στη χώρα για περίοδο πριν τα 18 χρόνια, καθώς και ανιθαγενείς και πρόσφυγες που διαμένουν νόμιμα στη χώρα.
Κεφάλαια 4-9
Το Κεφάλαιο 4 προβλέπει τις διαδικασίες κτήσης, διατήρησης, απώλειας και επανάκτησης πιστοποιητικών ιθαγένειας, για τις οποίες τα κράτη μέλη θα πρέπει να προβλέπουν εύλογο διάστημα επεξεργασίας των αιτημάτων, έγγραφη και αιτιολογημένη απόκριση του Κράτους, εύλογα τέλη, και δικαίωμα προσφυγής του ατόμου σε διοικητικά ή ένδικα μέσα.
Το Κεφάλαιο 5 ορίζει ότι τα Κράτη μέρη θα πρέπει να επιτρέπει στα παιδιά που αποκτούν πολλαπλή ιθαγένεια με τη γέννηση να τη διατηρήσουν, όπως και στους πολίτες που αποκτούν αυτόματα κι άλλη ιθαγένεια με το γάμο. Επιτρέπει όμως τα κράτη να ρυθμίζουν γενικά πότε κάποιος πολίτης τους θα έχει το δικαίωμα πολλαπλής ιθαγένειας και πότε όχι.
Το Κεφάλαιο 7 ορίζει τις στρατιωτικές υποχρεώσεις σε περιπτώσεις πολλαπλής ιθαγένειας, όπου στο Άρθρο21 παράγραφος 1 ορίζεται ότι οι πολίτες που έχον πολλαπλή ιθαγένεια, έχουν υποχρέωση στρατιωτικής θητείας μόνο σε ένα τα Κράτη μέρη. Επίσης παρέχει λεπτομέρειες για την εκπλήρωση της θητείας ανάλογα με το συνήθη τόπο διαμονής του υπόχρεου, τον εθελοντικό ή όχι χαρακτήρα της κατάταξης, τους νόμους των κρατών για την υποχρέωση στράτευσης, και τη δυνατότητα εναλλακτικής θητείας. Τέλος, απαλλάσσει τα κράτη μέρη από τις υποχρεώσεις των διατάξεων σε περίπτωση επιστράτευσης. Το Άρθρο 25 δίνει τη δυνατότητα τα κράτη κατά την υπογραφή, προσχώρηση ή κύρωση της Σύμβασης να δηλώσουν ότι δεν θα εφαρμόσουν τις υποχρεώσεις περί στράτευσης του Κεφαλαίου 7. Αντίστοιχα, σε μελλοντικό χρόνο μπορεί να κοινοποιήσει την εφαρμογή του.
Συμμετέχοντα μέλη
Countries of Europe.svg που:
{{legend|#0000FF|έχουν κυρώσει τη Σύμβαση}} {{legend|#00ff00|έχουν μόνο υπογράψει τη Σύμβαση}} {{legend|#ff0000|δεν έχουν υπογράψει τη Σύμβαση}} {{legend|#c0c0c0|μη μέλη του Συμβουλίου της Ευρώπης}}]]
Η Σύμβαση είναι ανοιχτή για υπογραφή και για τα μη μέλη τα οποία συμμετείχαν στη σύνταξή της, από τα οποία κανένα δεν έχει υπογράψει τη σύμβαση (Βατικανό (παρατηρητής), Η.Π.Α., Καναδάς, Κιργιζία και Λευκορωσία), καθώς και για προσχώρηση από άλλα μη μέλη του Συμβουλίου της Ευρώπης.
Επιφυλάξεις
Τα κράτη μέρη μπορούν να εκφράσουν κατά την υπογραφή, έγκριση, κύρωση ή προσχώρηση στη Σύμβαση την επιφύλαξή τους να εφαρμόσουν διατάξεις σε αυτήν, εκτός από τις διατάξεις των Κεφαλαίων 1, 2, και 6. Έτσι, ήδη ακόμα και από τις χώρες που έχουν κυρώσει τη Σύμβαση, κάποιες διατάξεις δεν εφαρμόζονται. Ενδεικτικά μπορούν να αναφερθούν οι επιφυλάξεις για μη τήρηση διατάξεων που αφορούν στα: γραπτή αιτιολογημένη διαδικασία για τα αιτήματα ιθαγένειας και δυνατότητα προσφυγής κατά της απόφασης, διατάξεων για τη στράτευση πολιτών με πολλαπλή ιθαγένεια, τη μη παροχή ιθαγένειας για συγκεκριμένες κατηγορίες βάση του δίκαιου του εδάφους, την απώλεια ή αποποίηση της ιθαγένειας.
Προβλήματα και ζητήματα στην εφαρμογή
Εκτός από τις εκφρασμένες παραπάνω επιφυλάξεις, με τις οποίες κάποια κράτη δεν δεσμεύονται στη τήρηση συγκεκριμένων διατάξεων της Σύμβασης, υπάρχουν και κάποιες ζητήματα και προβλήματα στην εφαρμογή της Σύμβασης και στις χώρες οι οποίες την έχουν υπογράψει και / ή κυρώσει. Ήδη το πρώτο ζήτημα είναι ότι ενώ 9 χώρες έχουν υπογράψει τη Σύμβαση, το οποίο γενικά σημαίνει δέσμευση στην επιθυμία να την κυρώσουν, να μην δρουν ενάντια στο πνεύμα της, και να μην καθυστερήσουν την κύρωση αναίτια, δεν έχουν το 2016, σχεδόν 20 χρόνια μετά, κυρώσει τη Σύμβαση.
Άλλα ζητήματα περιλαμβάνουν περιπτώσεις όπως π.χ. η Ολλανδία, η οποία κύρωσε τη Σύμβαση το 2001, αλλά το 2005 έγινε προσπάθεια καταπολέμησης της πολλαπλής ιθαγένειας, ο νόμος αποσύρθηκε το 2007 με την εισαγωγή νέου το 2008 το οποίο έγινε δεκτό το 2010, και η Δανία, η οποία διατηρεί ακόμα αυστηρούς νόμους ιθαγένειας, για τη πολιτογράφηση και την πολλαπλή ιθαγένεια, αποτελώντας εξαίρεση στην αντίθεση τάση των Σκανδιναβικών χωρών.
Τέλος, ένα σημαντικό πρόβλημα είναι ότι δεν υπάρχει επίσημο θεσμοθετημένο όργανο για την παρακολούθηση της εφαρμογής της Σύμβασης, και πιθανών παραβιάσεών της και επιβολής κυρώσεων
Εξωτερικοί σύνδεσμοι
Κατηγορία:Δίκαιο ιθαγένειας Κατηγορία:Ανθρώπινη μετανάστευση Κατηγορία:Διεθνείς Συνθήκες Κατηγορία:Συμβούλιο της Ευρώπης
Κύπελλο Κύπρου ποδοσφαίρου ανδρών 1988-89
Το Κύπελλο Κύπρου 1988-89 ήταν η 47η έκδοση του Κυπέλλου Κύπρου. Νικήτρια ήταν η ΑΕΛ για έκτη φορά στην ιστορία της.
Σύστημα διεξαγωγής
Στο κύπελλο Κύπρου 1988-89 συμμετείχαν οι 15 ομάδες του πρωταθλήματος Α΄ κατηγορίας 1988-89, οι 15 ομάδες του πρωταθλήματος Β΄ κατηγορίας 1988-89, οι 14 ομάδες του πρωταθλήματος Γ΄ κατηγορίας 1988-89 και 24 από τις 42 ομάδες του πρωταθλήματος Δ΄ κατηγορίας 1988-89.
Διεξήχθη σε 7 γύρους. Διεξήχθη με το σύστημα νοκ-άουτ. Στους δύο προκριματικούς γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, γινόταν επαναληπτικός αγώνας στην έδρα της φιλοξενούμενης ομάδας. Αν το αποτέλεσμα ήταν ισόπαλο, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, ακολουθούσε εκτέλεση πέναλτι.
Ο τελικός ήταν μονός.
Α΄ προκριματικός γύρος
Στον Α΄ προκριματικό γύρο συμμετείχαν οι 14 ομάδες του πρωταθλήματος Γ΄ κατηγορίας 1988-89 και 24 ομάδες του πρωταθλήματος Δ΄ κατηγορίας 1988-89 (οι 6 πρώτες στη βαθμολογία κάθε ομίλου την ημέρα της κλήρωσης).
Β΄ προκριματικός γύρος
Στον Β΄ προκριματικό γύρο συμμετείχαν οι ομάδες που προκρίθηκαν από τον Α΄ προκριματικό γύρο και οι ομάδες του πρωταθλήματος Β΄ κατηγορίας 1988-89.
Α΄ γύρος
Στον Α΄ γύρο συμμετείχαν οι ομάδες που προκρίθηκαν από τον Β΄ προκριματικό γύρο και οι ομάδες του πρωταθλήματος Α΄ κατηγορίας 1988-89.
Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο.
Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.
Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.
Τελικός
Στον τελικό προκρίθηκαν η ΑΕΛ και ο Άρης. Ο τελικός διεξήχθη στις 10 Ιουνίου 1989 στο Τσίρειο Στάδιο στη Λεμεσό. Νικήτρια ήταν η ΑΕΛ με σκορ 3-2 στην παράταση (κανονικός αγώνας 2-2).
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1988-1989
Αθηνά Χρυσομάλλη
Τη σεζόν 2016-17 φόρεσε τη φανέλα του Παναθηναϊκού.
Εξωτερικοί σύνδεσμοι
Κατηγορία:Ελληνίδες αθλήτριες της πετοσφαίρισης Κατηγορία:Πετοσφαιρίστριες ΠΑΟ Κατηγορία:Πετοσφαιρίστριες ΑΕΚ
Φίλιππος Εχινάδων
Ο Φίλιππος είναι νησίδα του Ιόνιου Πελάγους. Ανήκει στο σύμπλεγμα των Εχινάδων νήσων που βρίσκονται στις νοτιοανατολικές ακτές της Αιτωλοακαρνανίας. Είναι ακατοίκητη και διοικητικά ανήκει στον Δήμο Ιθάκης.
Εξωτερικοί σύνδεσμοι
Κατηγορία:Εχινάδες
Doomsword
Βιογραφία
Οι Doomsword δημιουργήθηκαν το 1997 ως πρότζεκτ του κιθαρίστα και τραγουδιστή Deathmaster, πρώην μέλους των Agarthi. Το μπάσο ανέλαβε ο Soldier of Fortune, τα τύμπανα ο Guardian Angel και τα φωνητικά ο Nightcomer (Γκαμπριέλε Γκρίλι). Πρώτη τους ηχογράφηση ήταν για το ντέμο "Sacred Metal" και έναν χρόνο αργότερα, ο μπασίστας Dark Omen εντάχθηκε στο σχήμα. Ο πρώτος τους δίσκος κυκλοφόρησε τον Μάρτιο του 1999 και περιείχε την διασκευή τους στο "Nadsokor" των Cirith Ungol.
Μετά την κυκλοφορία του δίσκου, οι Guardian Angel και Nightcomer αποχώρησαν με σκοπό να επικεντρωθούν στο progressive metal συγκρότημα Fury n' Grace. Νέο μέλος του σχήματος ήταν ο κιθαρίστας Guardian Angel ΙΙ (Τζανλούκα Φέρο), ενώ ο Deathmaster ανέλαβε τον ρόλο του βασικού τραγουδιστή. Στα τέλη της χρονιάς, οι Doomsword διασκεύασαν "Lucifer's Hammer" των Warlord για ένα άλμπουμ προς τιμή τους.
Το 2000, εντάχθηκε στο συγκρότημα ο ντράμερ Grom (Ντιέγκο Μεραβίλια), όπως και ο κιθαρίστας The Forger (Μαουρίτσιο Μπούγκιν), ηχογραφώντας το δεύτερο τους άλμπουμ με τίτλο "Resound the Horn", το οποίο κυκλοφόρησε στις 24 Ιουνίου 2002. Ακολούθησε το "Let Battle Commence" τον Σεπτέμβριο του 2003, με τον Wrathlord (Εμιλιάνο Μπερτόζι) στα τύμπανα. Την ίδια περίοδο, ο Guardian Angel ΙΙ έδωσε την θέση του στον Sacred Heart (Αλέσιο Μπερλάφα).
Τον Ιανουάριο του 2004, περιόδευσαν στην Ευρώπη με τους Falconer και τους Axenstar, ενώ είχαν δώσει την πρώτη τους συναυλία μόλις το 2002, στο Πόρτο Ντ' Άσκολι, ανοίγοντας την εμφάνιση των Manilla Road. Τον Απρίλιο του ίδιου έτους, ο μπασίστας Geilt αντικατέστησε τον Dark Omen και το συγκρότημα περιόδευσε ανοίγοντας τις εμφανίσεις των Omen και των Virgin Steele.
Το καλοκαίρι του 2005, ξεκίνησαν να δουλεύουν πάνω στο επόμενο τους άλμπουμ, το οποίο ηχογραφήθηκε έναν χρόνο αργότερα στο "Conquest Studio" και κυκλοφόρησε στις 22 Ιουνίου 2007 με τίτλο "My Name Will Live On".
Το 2009, ο The Forger αποχώρησε, αφήνοντας ως μοναδικό κιθαρίστα τον Sacred Heart, σύνθεση με την οποία οι Doomsword ηχογράφησαν το "The Eternal Battle" το 2011. Εκείνη την χρονιά, ο Geilt αντικαταστάθηκε από τον Nidhoggr (Κρίστιαν Γκρίλο) και το 2013 εντάχθηκαν ως κιθαρίστες του συγκροτήματος οι The Autarch (Ματέο Κάρνιο) και The Ancient (Τζανλούκα Σίλβι), αντικαθιστώντας τον Sacred Heart μετά από δέκα χρόνια παρουσίας στο συγκρότημα.
Εξωτερικοί σύνδεσμοι
Κατηγορία:Ιταλικά doom metal συγκροτήματα
Νοσταλγοί μιας ζωής
Εξωτερικοί σύνδεσμοι
Κατηγορία:Ταινίες του 1948 Κατηγορία:Αμερικανικές ταινίες Κατηγορία:Ασπρόμαυρες ταινίες Κατηγορία:Ταινίες παραγωγής Warner Bros. Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Ταινίες βασισμένες σε θεατρικά έργα
Καρολίνα του Μπέρλεπς
Η Καρολίνα φον Μπέρλεπς, γερμ.: Caroline von Berlepsch (9 Ιανουαρίου 1820 - 21 Φεβρουαρίου 1877) ήταν μέλος του ευγενούς Οίκου του Μπέρλεπς και έγινε η τρίτη σύζυγος του Γουλιέλμου Β΄ εκλέκτορα Έσσης-Κάσσελ.
Βιογραφία
Γεννήθηκε στις 9 Ιανουαρίου 1820 στο Μπαντ Χέρσφελντ και ήταν κόρη του Χέρμαν-Λουδοβίκου βαρόνου του Μπέρλεπς και της Mελουζίνε φον Kρούζε.
Στις 28 Αυγούστου 1843 παντρεύτηκε τον Γουλιέλμο Β΄, ο οποίος ήταν 43 ετών μεγαλύτερός της, στο Βίλχελμσμπαντ (τώρα τμήμα του Χάναου). Ήταν η τρίτη σύζυγός του, μετά το τέλος της πρώτης συζύγου του Αυγούστας της Πρωσίας (τέταρτης κόρης του Φρειδερίκου-Γουλιέλμου Β΄ της Πρωσίας) το 1841, και της δεύτερης συζύγου του Αιμιλίας κόμισσας του Ράιχενμπαχ-Λέσονιτς το 1843. Αυτός ήταν ένας μοργανατικός γάμος, επειδή αυτή εθεωρείτο μικροευγενής και ως εκ τούτου δεν ταίριαζε για έναν εκλέκτορα με εξουσία. Η κύρια κατοικία του ζεύγους ήταν η Φρανκφούρτη, δεδομένου ότι ο εκλέκτορας είχε από το 1830 ουσιαστικά παραιτηθεί από τη διακυβέρνηση υπέρ του γιού του Φρειδερίκου-Γουλιέλμου Α΄ από τον πρώτο (μη μορκανατικό) γάμο του.
Το 1844 ο εκλέκτορας αναβίβασε την Καρολίνα στην βαρόνη του Μπέργκεν και το 1846 αυτή έλαβε τον αυστριακό τίτλο της κόμισσας του Μπέργκεν.
Μετά το τέλος του Γουλιέλμου Β΄ το 1847 η Καρολίνα παντρεύτηκε για 2η φορά, με τον Κάρολο-Αδόλφο κόμη του Χόχενταλ (1811, Ντόλκαου - 1875) στις 28 Οκτωβρίου 1851 στη Φρανκφούρτη. Μαζί του είχε δύο γιους:
Ο Κάρολος-Αδόλφος απεβίωσε στις 9 Οκτωβρίου 1875 στο Kνάουταϊν. Η Καρολίνα απεβίωσε στις 21 Φεβρουαρίου 1877 στο Kνάουταϊν, τώρα μέρος του Λάιπτσιχ (Λειψίας).
Νέιθαν Λέιν
Ο Νέιθαν Λέιν (αγγλικά: Nathan Lane, 3 Φεβρουαρίου 1956) είναι Αμερικανός ηθοποιός του θεάτρου, του κινηματογράφου και της τηλεόρασης, καθώς και συγγραφέας. Μερικοί από τους πιο γνωστούς του, κινηματογραφικούς ρόλους είναι στην ταινία Ο Βασιλιάς των Λιονταριών (1994), ως Τιμόν, στο The Birdcage (1996), ως Albert και στο Ο Ποντικομικρούλης (1999), ως Snowbell. Επίσης, έχει συμμετάσχει και στα μιούζικαλ The Producers και Guys and Dolls. Ενώ στην τηλεόραση, μεταξύ άλλων, έχει εμφανιστεί στο Modern Family. To 2006, τιμήθηκε με αστέρι στη Λεωφόρο Δόξας του Χόλιγουντ, ενώ το 2008, εισήχθη στο American Theatre Hall of Fame.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί θεάτρου Κατηγορία:ΛΟΑΤ πρόσωπα από τις ΗΠΑ Κατηγορία:Νικητές βραβείου Tony Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής
BAe 146
right|thumb|200px|Αεροσκάφος Avro RJ100 της [[British Airways.]] Το BAe 146/Avro RJ είναι ένα μεσαίου μεγέθους εμπορικό αεροσκάφος το οποίο κατασκευάζεται στο Ηνωμένο Βασίλειο από την British Aerospace (η οποία αργότερα έγινε μέλος της BAE Systems). Η παραγωγή του ξεκίνησε το 1983 και συνεχίστηκε μέχρι το 2002. Η κατασκευή της βελτιωμένης έκδοσης ήταν γνωστή σαν Avro RJ που ξεκίνησε το 1992. Μία ακόμα πιο βελτιωμένη έκδοση, το Avro RJX – με νέους κινητήρες – ανακοινώθηκε το 1997, αλλά μόνο 3 πρωτότυπα κατασκευάστηκαν προτού η παραγωγή σταματήσει στα τέλη του 2001. Με 387 τεμάχια να έχουν παραχθεί, το Avro RJ/BAe 146 είναι το δεύτερο περισσότερο επιτυχημένο Βρετανικό επιβατηγό τζετ που κατασκευάστηκε ποτέ.
Περιγραφή
thumb|200px|right|Το μοντέλο BAe 146 Το BAe 146/Avro RJ διαθέτει 4 κινητήρες τουρμποφάν, ενσωματωμένους κάτω από ζεύγος φτερών, τα οποία ξεκινούν από το πάνω μέρος της ατράκτου, και το αεροσκάφος διαθέτει ουρά ατράκτου σε σχήμα «Τ». Το αεροσκάφος έχει κατασκευή αρκετά καλής μόνωσης κατά του ήχου, εξ ου και το όνομα «Whisperjet» {δηλαδή «Ψιθυριστό τζετ»). Έχει ευρεία χρήση σε αεροδρόμια μικρών πόλεων και ο κύριος ρόλος του είναι ως αεροσκάφος τζετ μικρών αποστάσεων. Το BAe 146/Avro RJ χρησιμοποιείται ευρέως από πολλές ευρωπαϊκές αερογραμμές, όπως η Lufthansa και η Brussels Airlines. Η έκδοση της μη εξπρές μεταφοράς έχει τον σχεδιασμό -QT (Quiet Trader), ενώ μια μετατρεπτή έκδοση είναι σχεδιασμένη σαν -QC.
thumb|200px|right|BAe 146-300 της Γερμανικής [[Εurowings ]] thumb|200px|right|Avro RJ85 των [[Brussels Airlines ]]
Εκδόσεις
Το BAe 146 έχει κατασκευαστεί στις εξής εκδόσεις:
Οι ισοδύναμες εκδόσεις του Avro RJ είναι οι:
Χρήστες
thumb|right|[[Lufthansa Avro RJ85]]
Πηγές
Κατηγορία:Πολιτικά αεροσκάφη
Πρωτάθλημα καλαθοσφαίρισης Α' εθνικής κατηγορίας γυναικών 1985-1986
Το πρωτάθλημα μπάσκετ γυναικών της περιόδου 1985-86 ήταν το δεύτερο στην ιστορία της Α' Εθνικής μετά την καθιέρωσή της την προηγούμενη περίοδο και διεξήχθη με τη συμμετοχή 10 ομάδων. Πρωταθλήτρια αναδείχθηκε η ομάδα του Σπόρτιγκ, που ισοβάθμισε με τον Παναθηναϊκό στην πρώτη θέση αλλά είχε διαφορά 34 πόντων στους μεταξύ τους αγώνες (από αυτήν την περίοδο στις ισοβαθμίες υπολογίζονταν τα αποτελέσματα μεταξύ των ομάδων). Υποβιβάστηκαν οι Ηρακλής, Πορφύρας, Άτταλος και Ολύμπια.
Πηγές
1985 1986 Πρωταθλημα Ελλαδος Α Γυναικών 1985 1986 Πρωταθλημα Ελλαδος Α Γυναικών 1985 1986
Άνταμ Χριτσάνιουκ
Ο Άνταμ Χριτσάνιουκ (Adam Hrycaniuk, γενν. 15 Μαρτίου 1984) είναι Πολωνός επαγγελματίας καλαθοσφαιριστής, ο οποίος αγωνίζεται ως σέντερ για την Άρκα Γκντίνια.
Κολεγιακή σταδιοδρομία
Αφού πέρασε δύο χρόνια σε κοινοτικό κολέγιο, ο Χριτσάνιουκ πέρασε τη σεζόν 2007-08 με τους Σινσινάτι Μπέρκατς.
Σταδιοδρομία σε συλλόγους
Από το 2002 έως το 2004 αγωνίστηκε στην Σπούινια Στάργκαρντ.
Από το 2008 έως το 2013 αγωνίστηκε με την Ασέκο Πρόκομ στο Πρωτάθλημα Πολωνίας.
Τον Μάρτιο του 2013, υπέγραψε με την ισπανική Βαλένθια για το υπόλοιπο της σεζόν 2012-13.
Το Σεπτέμβριο του 2013, επέστρεψε στην Πολωνία και υπέγραψε με τη Μπάσκετ Ζιελόνα Γκούρα.
Στις 26 Ιουνίου 2019, υπέγραψε συμβόλαιο με την Άρκα Γκντίνια.
Διεθνής σταδιοδρομία
Ο Χριτσάνιουκ έπαιξε με την Εθνική Πολωνίας στο Ευρωμπάσκετ 2011 και στο Ευρωμπάσκετ 2013.
Ήταν μέλος της Πολωνίας που συμμετείχε στο Παγκόσμιο Κύπελλο του 2019 στην Κίνα.
Εξωτερικοί σύνδεσμοι
Κατηγορία:Πολωνοί καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Πολωνίας Κατηγορία:Καλαθοσφαιριστές Ευρωμπάσκετ 2011 Κατηγορία:Καλαθοσφαιριστές Ευρωμπάσκετ 2013 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές Σπούινια Στάργκαρντ Κατηγορία:Καλαθοσφαιριστές πολωνικών συλλόγων Κατηγορία:Καλαθοσφαιριστές Ασέκο Γκντίνια Κατηγορία:Καλαθοσφαιριστές Βαλένθια Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές Μπάσκετ Ζιελόνα Γκούρα
Ηράκλειος ο Πρεσβύτερος
Ο Ηράκλειος ο Πρεσβύτερος (πέθανε το 610) ήταν Βυζαντινός στρατηγός πιθανότατα με καταγωγή από την Αρμενία, γιος του ήταν ο κορυφαίος Βυζαντινός αυτοκράτορας Ηράκλειος. Διακρίθηκε τη δεκαετία του 580 απέναντι στην Αυτοκρατορία των Σασσανιδών, διορίστηκε Στρατηγός και συμμετείχε σε πολλές μάχες. Σε ανταμοιβή διορίστηκε από τον αυτοκράτορα Μαυρίκιο Στρατηγός στο Θέμα της Αρμενίας ώστε να καταπνίξει την επανάσταση των γηγενών πληθυσμών, αργότερα (600) διορίστηκε διοικητής στο Εξαρχάτο της Αφρικής. Ο έξαρχος επαναστάτησε εναντίον του τυραννικού αυτοκράτορα Φωκά με έδρα τη Βόρεια Αφρική, ο γιος του Ηράκλειος τον ανέτρεψε, τον διαδέχθηκε στον αυτοκρατορικό χρόνο και θα ιδρύσει τη Δυναστεία του Ηρακλείου που θα κυβερνήσει 100 χρόνια. Ο Ηράκλειος ο Πρεσβύτερος πέθανε αμέσως μετά όταν έφτασαν στην αυλή του τα νέα ότι ο γιος του ανέβηκε στον αυτοκρατορικό θρόνο.
Ρίζες
Ο Ηράκλειος ο Πρεσβύτερος ήταν πιθανότατα Αρμενικής καταγωγής, στη νεότητα του ήταν δίγλωσσος μιλούσε Ελληνικά και Αρμενικά. Ο Θεοφύλακτος Σιμοκάττης τον θεωρεί γηγενή της Βυζαντινής Αρμενίας. Ο Αντώνιος Καλδέλλης με τη σειρά του γράφει "δεν υπάρχει σαφής ιστορική πηγή ότι ήταν Αρμένιος", τα συμπεράσματα προήλθαν από υπερβολές στην ανάγνωση του Σιμοκάττη. Ο Πρίσκος που αντικατέστησε τον Ηράκλειο τον Πρεσβύτερο του γράφει σε επιστολή "να του αφήσει τον στρατό και να επιστρέψει στην πατρίδα του την Αρμενία". Ο Καλδέλλης απαντά ότι δεν εννοούσε ο Πρίσκος σαν "πατρίδα" τον τόπο καταγωγής του αλλά την πόλη την οποία διοικούσε η οποία ήταν η Θεοδοσιούπολις το σημερινό Ερζερούμ. Η Θεοδοσιούπολις αποτελούσε στρατηγικό οχυρό για τη Βυζαντινή αυτοκρατορία στα ανατολικά της σύνορα, έγιναν πολλοί πόλεμοι ανάμεσα σε Έλληνες και Πέρσες για την κατοχή της. Οι αυτοκράτορες Αναστάσιος Α΄ ο Δίκορος και Ιουστινιανός Α´ οχύρωσαν ξανά την πόλη και οικοδόμησαν ενισχυμένα τείχη. Δεν υπάρχει τίποτα βέβαιο σχετικά με την καταγωγή του Ηράκλειου του Πρεσβύτερου, οι σύγχρονοι ιστορικοί καταλήγουν σε υποθέσεις με επεξεργασίες των ελάχιστων πηγών της εποχής. Ο Σύριλ Μάνγκο βασισμένος στο όνομα του καταλήγει στο συμπέρασμα ότι κατάγεται από τον επώνυμο στρατηγό Ηράκλειο της Αντιόχειας που έζησε τον 5ο αιώνα. Ο κορυφαίος Αρμένιος ιστορικός της εποχής Σεβεός έγραψε ότι ήταν Αρμένιος και καταγόταν απ΄ευθείας από τη Δυναστεία των Αρσακιδών της Αρμενίας. Τη θεωρία αυτή υποστήριξε με φανατισμό ο Κιρίλ Τουμάνοφ, συμφώνησαν μαζί του ο Αλεξάντρ Βασίλιεφ και ο Ίρφαν Σαχίντ. Ο Ιωάννης Νικίου και ο Κωνσταντίνος Μανασσής γράφουν ότι ήταν Καππαδόκης υποδηλώνοντας περισσότερο τον τόπο γέννησης του παρά την καταγωγή των προγόνων του.
Οικογενειακές σχέσεις
Ο Πατριάρχης Νικηφόρος Α΄ της Κωνσταντινούπολης καταγράφει έναν αδελφό του Ηρακλείου του Πρεσβύτερου τον Γρηγορά, πατέρα του Νικήτα. Ο Θεοφάνης Ομολογητής αναφέρει ότι η σύζυγος του Ηρακλείου του Πρεσβύτερου και μητέρα του κορυφαίου αυτοκράτορα λεγόταν Επιφανεία. Ο Ηράκλειος ο Πρεσβύτερος καταγράφεται σαν πατέρας του Ηράκλειου του Μέγα από πολλούς άλλους συγγραφείς όπως ο Ιωάννης Νικίου, ο Αγάπιος, το Λεξικό της Σούδας, ο Γεώργιος Κεδρηνός, ο Ιωάννης Ζωναράς, ο Μιχαήλ ο Σύριος, το Χρονικό του 1234 και ο Νικηφόρος Κάλλιστος. Σε αντίθεση με τον ίδιο τον Ηράκλειο δεν υπάρχει κανένας συγγραφέας που να σχετίζει κάποια από τα αδέλφια του Ηράκλειου σαν παιδί του Ηρακλείου του Πρεσβύτερου. Το πιο γνωστό από τα αδέλφια του Ηράκλειου του Μέγα ήταν αναμφισβήτητα ο Θεόδωρος. Ο πατριάρχης Νικηφόρος Α΄ καταγράφει τη Μαρία σαν αδελφή του Ηρακλείου, μητέρα της Μαρτίνας την οποία παντρεύτηκε σκανδαλωδώς ο θείος της σε δεύτερο γάμο. Ο Κεδρηνός και ο Μιχαήλ ο Σύριος αναφέρουν αντίθετα ότι η Μαρτίνα ήταν κόρη ενός άλλου ανώνυμου αδελφού του Ηρακλείου του Μέγα, αυτό περιπλέκει τα μέλη της οικογένειας. Ο Θεοφάνης αναφέρει τον θάνατο του αδελφού του Μέγα Ηρακλείου Γρηγορά τη διετία 652-653 στην Ηλιούπολη, σημερινό Μπάαλμπεκ, αμφισβητεί ωστόσο την πραγματική σχέση του με τον αυτοκράτορα.
Στρατιωτική δράση
Ο Ηράκλειος ο Πρεσβύτερος αναφέρεται για πρώτη φορά σαν Στρατηγός (586) που υπηρέτησε τον Φιλιππικό όταν ξέσπασε ο Βυζαντινο-Σασανιδικός Πόλεμος 572-591, την άνοιξη του 586 διοικούσε το κέντρο του Βυζαντινού στρατού στη "μάχη του Σολαχόν". Μετά τη μάχη πήγε σε μια αποστολή κατασκοπίας για να εξακριβώσει την άφιξη Περσικών ενισχύσεων. Οι Βυζαντινές δυνάμεις επιτέθηκαν στην Αρζανηνή, ο Φιλιππικός πολιόρκησε τη μεγαλύτερη πόλη της περιοχής Χλομαρόν, την ίδια εποχή δύο τοπικοί αρχηγοί αποστάτησαν στους Βυζαντινούς. Οι δύο τοπικοί αρχηγοί υποσχέθηκαν να υποδείξουν στους Βυζαντινούς τις ιδανικές θέσεις για να οικοδομήσουν κάστρα ώστε να ελέγξουν τα περάσματα της Οροσειράς του Ταύρου από την Αρζανηνή στην Κάτω Μεσοποταμία. Ο Ηράκλειος ο Πρεσβύτερος ως υποστράτηγος του Φιλιππικού πήρε εντολή να ακολουθήσει τους οδηγούς για να του υποδείξουν τα σημεία. Με τη συνοδεία είκοσι ανδρών ο Ηράκλειος ξεκίνησε την αποστολή, χωρίς εξοπλισμό συνάντησαν έναν Περσικό στρατό υπό την ηγεσία του Καρδαριγάν. Ο Θεοφύλακτος σημειώνει ότι "ο Καρδαριγάν εξοπλισμένος με πολλές αποσκευές και καμήλες συνάντησε άντρες άπειρους να πολεμήσουν που τράπηκαν σε φυγή". Ο Ηράκλειος δραπέτευσε από κορυφή σε κορυφή με στόχο να συναντήσει τον Φιλιππικό και να τον ενημερώσει για τον κίνδυνο. Ο Φιλιππικός πιθανότατα λόγω ασθένειας παρέδωσε την ηγεσία του στρατού του στον Ηράκλειο τον Πρεσβύτερο, οι δύο άντρες πέρασαν τον χειμώνα στη Θεοδοσιούπολη.
Έξαρχος της Αφρικής
Ο Ηράκλειος ο Πρεσβύτερος καταγράφεται σαν Πατρίκιος και Έξαρχος της Αφρικής (608), σύμφωνα με τον πατριάρχη Νικηφόρο διορίστηκε από τον αυτοκράτορα Μαυρίκιο πριν την ανατροπή και τη δολοφονία του (602). Πιθανότατα πήρε τη θέση του Ιννοκέντιου που είχε τοποθετηθεί προσωρινά Έξαρχος τη διετία 598-600. Είχε μεγάλη εύνοια από τον Μαυρίκιο και ήταν πιστός απέναντι του, η δολοφονία του εξόργισε την αυλή της Αφρικής που έβαλε προτεραιότητα την ανατροπή του Φωκά. Ο Έξαρχος της Αφρικής είχε διοικητικές και στρατιωτικές εξουσίες με έδρα την Καρχηδόνα. Οι ιστορικοί του 19ου και του 20ου αιώνα γράφουν ότι ο διορισμός οφειλόταν στις στενές σχέσεις που είχε με τη Δυτική Ρωμαϊκή Αυτοκρατορία. Οι μεταγενέστεροι ιστορικοί ωστόσο τονίζουν ότι ο διορισμός διοικητών ήταν συνηθισμένο φαινόμενο στη Μεσοποταμία που μεταφέρθηκε αργότερα στην Αφρική. Ο Κάρολος Ντηλ παρατηρεί ότι η Βυζαντινή Αφρική βρέθηκε σε παρακμή τον 7ο αιώνα όταν επιτέθηκαν οι Βέρβεροι. Το Εξαρχάτο βρισκόταν ωστόσο μακριά από τους πολέμους που είχαν ξεσπάσει στη Μεσοποταμία και τα Βαλκάνια με αποτέλεσμα να γνωρίσει μεγάλη ανάπτυξη, έγινε κέντρο εμπορίου με τη δύση. Τα κυριότερα προϊόντα εξαγωγής ήταν το σιτάρι, το κρασί, το λάδι και ιδιαίτερα τα αλιευτικά προϊόντα. Η τοπική ελίτ απέκτησε μεγάλο πλούτο, αυτό φαίνεται από τα πολυτελή μωσαϊκά με ψηφιδωτά. Ο Ηράκλειος ο Πρεσβύτερος μετείχε στην ελίτ, πάντρεψε τον γιο του Ηράκλειο με τη Φαβία Ευδοκία, κόρη του Ρόγα ενός γαιοκτήμονα στο Εξαρχάτο της Αφρικής.
Ανατροπή του Φωκά
Το Εξαρχάτο της Αφρικής με ηγεμόνα τον Ηράκλειο τον Πρεσβύτερο επαναστάτησε εναντίον του αυτοκράτορα Φωκά. Οι Βυζαντινοί ιστορικοί αποδίδουν την επανάσταση σαν εκδίκηση για την ανατροπή του Μαυρικίου, από την άλλη ο Γουόλτερ Κέγκι παρατηρεί "ψυχρές πολιτικές σκοπιμότητες". Η Καρχηδόνα βρισκόταν μακριά από την Κωνσταντινούπολη και ο Φωκάς δεν μπορούσε να επιτεθεί για αντίποινα, επιπλέον ο Φωκάς χρειαζόταν τα έσοδα και το σιτάρι του Εξαρχάτου. Ο Χοσρόης Β΄ της Περσίας την ίδια εποχή κατέλαβε τη Δάρα και προετοιμαζόταν για μια μεγάλη εκστρατεία στην Κωνσταντινούπολη, ο Ηράκλειος ο Πρεσβύτερος έμαθε τα νέα. Ο Φωκάς βρέθηκε σε μεγάλη αμηχανία επειδή είχε απέναντι του δύο μεγάλα πολεμικά μέτωπα, αυτό έδωσε θάρρος στον Ηράκλειο τον Πρεσβύτερο. Λίγο μετά την εξέγερση ο Ηράκλειος ο Πρεσβύτερος και ο ομώνυμος γιος του ανακηρύχτηκαν Ρωμαίοι Ύπατοι, δεν είναι γνωστός ο τρόπος επειδή η Γερουσία της Καρχηδόνας "δεν είχε δικαίωμα να εκλέξει Ρωμαίο Ύπατο". Δεν είχε ανακηρυχτεί κανένας ιδιώτης αυτοκράτορας από την εποχή του Ιουστινιανού, τον τίτλο χρησιμοποιούσαν μόνο οι αυτοκράτορες. Ο στόχος του Ηρακλείου του Πρεσβύτερου ήταν να ανακηρυχτεί αυτοκράτορας, έκοψε νομίσματα με τον ίδιο και τον γιο του ντυμένοι με Υπατικά ενδύματα. Ο ιστορικός Ιωάννης Αντιοχεύς και ο πατριάρχης Νικηφόρος αναφέρουν ότι ο Ηράκλειος ο Πρεσβύτερος βρισκόταν σε επικοινωνία με τον Πρίσκο, κόμη των Εξκουβίτορων και πρώην αρχηγό του στρατού. Ο Πρίσκος ήταν γαμπρός του αυτοκράτορα Φωκά αλλά μισούσε τον πεθερό του, δεν υπάρχουν όμως ιστορικές αποδείξεις ότι συνεργάστηκε με τον Ηράκλειο. Ο πατριάρχης Νικηφόρος αναφέρει ότι ο Ηράκλειος ο Πρεσβύτερο συγκάλεσε Σύνοδο με τον αδελφό του Γρηγορά πριν εξεγερθεί, στη συνέχεια γράφει ότι ο Γρηγοράς ήθελε να ανακηρύξει αυτοκράτορα τον δικό του γιο Νικήτα αλλά αυτό έχει αποκλειστεί από τους σύγχρονους ιστορικούς.
H θέση του αυτοκράτορα Φωκά και των οπαδών του έγινε δύσκολη σε ακραίο βαθμό τη διετία 609-610, η Αυτοκρατορία των Σασσανιδών επιτέθηκε, κατέλαβε τη Μεσοποταμία, την Αρμενία και όλες τις Ανατολικές επαρχίες. Οι επαναστάτες του Εξαρχάτου κατείχαν την Αφρική και οι Σλάβοι λεηλάτησαν την Υπαρχία Ιλλυρικού. Στη Θεσσαλονίκη ξέσπασαν ταραχές, οι Μπλέ και οι Βένετοι στον Ιππόδρομο βρέθηκαν σε ανοιχτή σύγκρουση. Σε όλες τις περιοχές της Συρίας οι Ιουδαίοι εξεγέρθηκαν και ξεκίνησαν τις λεηλασίες των χριστιανών. Στην ίδια την Κωνσταντινούπολη τα πλήθη εξεγέρθηκαν εναντίον του αυτοκράτορα Φωκά, τον κατηγορούσαν για αλκοολισμό. Ο Πέρσης στρατηγός Σαρβαραζάς της Περσίας πλησίασε την Αντιόχεια (610) αλλά η μόνη σοβαρή απειλή για τους Πέρσες ήταν οι επαναστάτες της Αφρικής. Ένας μεγάλος στόλος υπό την ηγεσία του Ηράκλειου του Νεότερου αφού επιτέθηκε στη Συρία και την Κύπρο βάδισε για την Κωνσταντινούπολη, στο πλευρό του ήταν οπαδοί του από τη Σικελία, την Κρήτη και τη Θεσσαλονίκη. Οι μόνοι που είχαν μείνει υπέρ του Φωκά ήταν οι σωματοφύλακες του Εξκουβίτορες αλλά ο αρχηγός τους και γαμπρός του Φωκά Πρίσκο αποκάλυψε επίσημα την πίστη του στον Ηράκλειο τον Νεότερο. Οι Πράσινοι την τελευταία στιγμή άλλαξαν υποστήριξη υπέρ του Ηράκλειου του Νεότερου που ανέτρεψε εύκολα τον Φωκά. Ο Ηράκλειος ο Νεότερος στέφτηκε νέος αυτοκράτορας, ο Φωκάς εκτελέστηκε με πολλούς ευγενείς και οπαδούς του. Σύμφωνα με τον Ιωάννη Νικίου ο Ηράκλειος ο πρεσβύτερος, έξαρχος της Καρχηδόνας, πέθανε λίγο μετά τη στέψη τού γιου του Ηρακλείου του νεότερου ως αυτοκράτορα.
Οικογένεια
Νυμφεύτηκε την Επιφανεία και είχε τέκνα;
Πηγές
Κατηγορία:Βυζαντινοί αρμενικής καταγωγής Κατηγορία:Έξαρχοι Αφρικής Κατηγορία:Βυζαντινοί του 7ου αιώνα Κατηγορία:Δυναστεία του Ηρακλείου Κατηγορία:Βυζαντινοί στρατηγοί
Sunrise Avenue
Οι Sunrise Avenue είναι ροκ συγκρότημα από τη Φινλανδία. Το μουσικό τους είδος ποικίλλει από χαρντ ροκ όπως στο "Forever Yours", έως μελωδικές μπαλάντες όπως στο "Heal Me".
Μέλη
- τραγουδοποιός, τραγούδι, κιθάρα - μπάσο, φωνητικά - κιθάρα, φωνητικά - ντραμς (από το 2005)
Πρώην μέλη
- κιθάρα, φωνητικά, απολύθηκε από το συγκρότημα στις 17 Αυγούστου 2007
Ιστορία
Οι Sunrise Avenue δημιουργήθηκαν στο Ελσίνκι το 2002 και από τότε παίζουν ζωντανά σε όλη τη Φινλανδία.
Ο Σάμου Χάμπερ ξεκίνησε το συγκρότημα μαζί με τον κιθαρίστα Γιάνε Κερκέινεν. Τα πρώτα τους τραγούδια κυκλοφόρησαν το 2006 και ήταν τα "All Because of You" και "Romeo". Ακολούθησε η κυκλοφορία του πρώτου προσωπικού τους άλμπουμ, με τίτλο "On the Way to Wonderland". Το τρίτο single, "Fairytale Gone Bad", κυκλοφόρησε στις 23 Αυγούστου  και έφτασε στην πέμπτη θέση των μουσικών καταλόγων με επιτυχίες στη Φινλανδία και την 7η στην Πολωνία.
Στις 20 Οκτωβρίου το άλμπουμ τους έγινε πλατινένιο στην πατρίδα τους και χρυσό στη Σουηδία και στη Γερμανία. Στις αρχές του 2007, το συγκρότημα κέρδισε σε 4 κατηγορίες βραβεία στα   NRJ Radio Awards για το καλύτερο πρωτοεμφανιζόμενο συγκρότημα, για το καλύτερο τραγούδι (Fairytale Gone Bad), tτο καλύτερο  album (On The Way To Wonderland) και καλύτερου Σκανδιναβού καλλιτέχνη.
Τον Απρίλιο του 2007, η επιτυχία "Fairytale Gone Bad" έγινε χρυσή στη Γερμανία, έχοντας πουλήσει περισσότερα από 150.000 αντίτυπα. Το σινγκλ αυτό έγινε χρυσό και στη Σουηδία, με 30.000 αντίτυπα. Οι Sunrise Avenue έκαναν μια εμφάνιση στα Mad Video Music Awards (Ελλάδα)τον Αύγουστο του 2007 όπου τραγούδησαν το "Fairytale Gone Bad" αλλά έκαναν και την απονομή ενός βραβείου. Μερικές μέρες μετά εμφανίστηκε ο Σάμου Χάμπερ στην εκπομπή OK του Mad TV οπου τραγούδησε unplagged. Μίλησε για τις Ελληνίδες, την "αφόρητη ζέστη", το ξεκίνημα του γκρουπ και άλλα.
Εξωτερικοί σύνδεσμοι
Κατηγορία:Συγκροτήματα της εναλλακτικής ροκ
Διοικητική διαίρεση νομού Κυκλάδων (πρόγραμμα Καποδίστριας)
Στον παρακάτω κατάλογο αναφέρονται οι δήμοι, οι κοινότητες, τα δημοτικά, κοινοτικά διαμερίσματα και οι οικισμοί του νομού Κυκλάδων.
Σύνολο  Νομού Κυκλάδων  [ 112.615 ] right|350px
-- Δήμος Ερμουπόλεως --
Ο δήμος Ερμουπόλεως έχει (πραγματικό) πληθυσμό 13.400 κατοίκους. Στον δήμο περιλαμβάνονται:
-- Δήμος Αμοργού --
Ο δήμος Αμοργού έχει (πραγματικό) πληθυσμό 1.859 κατοίκους. Στον δήμο περιλαμβάνονται:
-- Δήμος Άνδρου --
Ο δήμος Άνδρου έχει (πραγματικό) πληθυσμό 4.107 κατοίκους. Στον δήμο περιλαμβάνονται:
-- Δήμος Άνω Σύρου --
Ο δήμος Άνω Σύρου έχει (πραγματικό) πληθυσμό 3.376 κατοίκους. Στον δήμο περιλαμβάνονται:
-- Δήμος Δρυμαλίας --
Ο δήμος Δρυμαλίας έχει (πραγματικό) πληθυσμό 6.099 κατοίκους. Στον δήμο περιλαμβάνονται:
-- Δήμος Εξωμβούργου --
Ο δήμος Εξωμβούργου έχει (πραγματικό) πληθυσμό 2.692 κατοίκους. Στον δήμο περιλαμβάνονται:
-- Δήμος Θήρας --
Ο δήμος Θήρας έχει (πραγματικό) πληθυσμό 12.440 κατοίκους. Στον δήμο περιλαμβάνονται:
-- Δήμος Ιητών --
Ο δήμος Ιητών έχει (πραγματικό) πληθυσμό 1.838 κατοίκους. Στον δήμο περιλαμβάνονται: